-Այս անգամ ներկայացուցչական կազմով են եկել Գյումրի՝ հարգելու երկրաշարժի զոհերի հիշատակը: Հասկանում ենք, որ դա հանրայնացման ու հրապարակումների համար է, երևի առջևում խորհրդարանական ընտրություններ են, նաև դա դեր ունի: Մեկ ժամ է, խոսում էինք, լսում էի, բայց լոզունգներից բացի կոնկրետ որոշման ու գործողության մասին ոչինչ չեն ասում: Չեն ասում, թե, օրինակ, գործազրկության խնդիրն ինչպես են լուծելու: Չեն ասում, օրինակ, որպեսզի Գյումրիում անօթևանության խնդիրն այլընտրանքային ճանապարհով լուծվի, որոշում ենք կայացնում, որ անօթևան ընտանիքին բնակարան նվիրողներին չենք հարկում կամ տույժ-տուգանքի տակ չենք գցում: Այսինքն՝ նման որոշումներ պետք է կայացվեն, բյուջեից պետք է հատկացումներ արվեն, որպեսզի մարզը վերականգնվի: Մենք տասնյակ առաջարկությունների փաթեթ ենք պատրաստել, ամեն տեղ գրավոր ներկայացրել ենք, իշխանություններին էլ ենք ներկայացրել: Կարծում եմ՝ այսօր առիթ կլին իշխանությունների հետ հանդիպում ունենալ, ես էլի կներկայացնեմ: Կան մասնագտական խնդիրներ, որոնք մենք 10 տարիների ընթացքում մշակել ենք, առաջարկությունների փաթեթ ենք ներկայացրել, թող նստեն ու քննարկեն: Իրենք ավելի հեռու են տնակային ավաններից, քան մենք: Մենք ամեն օր առնչվում ենք էդ մարդկանց հետ, ամեն օր տնակային ավաններում ենք, ամեն օր մարդկանցից փողեր ենք մուրում, որ վառելափայտ տանք կարիքավորներին, միջոցառումներ կազմակերպենք, սննդամթերք տանք մարդկանց: